《催花雨》
元代·郑元祐

陌头微雨细皑皑，陌上小桃红未开。尽日已催梅破萼，向阳还迫草抽荄。

长镵早与栽黄独，深巷时须步绿苔。只恐晴明花发尽，须教梁燕早归来。

作者简介：（1292—1364）处州遂昌人，迁钱塘，字明德，号尚左生。少颖悟，刻励于学。顺帝至正中，除平江儒学教授，升江浙儒学提举，卒于官。为文滂沛豪宕，诗亦清峻苍古。他早年时期居钱塘（今杭州市），后来侨居吴中近四十年，晚年命名其文集为《侨吴集》，另著有笔记《遂昌杂录》。